b'\n_START_ARTICLE_\nMaksimilijan Dr\xc5\xbee\xc4\x8dnik\n_START_SECTION_\n\xc5\xa0kofovsko geslo\n_START_PARAGRAPH_\nZ nami Bog in njegova Mati ()\n_START_SECTION_\n\xc5\xbdivljenjepis\n_START_PARAGRAPH_\nRodil se je na kmetiji Vin\xc5\xa1ek v Zgornji Orlici pri Ribnici na Pohorju. Njegov brat je bil kirurg Janko Dr\xc5\xbee\xc4\x8dnik._NEWLINE_30. oktobra 1932 je prejel duhovni\xc5\xa1ko posve\xc4\x8denje in postal \xc5\xbeupnik v \xc5\xa1kofiji Lavant. Na Visoki bogoslovni \xc5\xa1oli v Mariboru je v \xc5\xa1tudijskemu letu 1936-1937 predaval sociologijo, etiko in Sveto pismo. 15. septembra 1946 je bil postavljen za pomo\xc5\xbenega \xc5\xa1kofa Lavanta in naslovnega \xc5\xa1kofa Abrittuma; \xc5\xa1kofovsko posve\xc4\x8denje je prejel 15. decembra istega leta.  Leta 1949 je bil po smrti \xc5\xa1kofa Ivana Jo\xc5\xbeefa Toma\xc5\xbei\xc4\x8da imenovan za apostolskega upravitelja (administratorja) Lavanta. 15. junija 1960 je postal redni lavantinski \xc5\xa1kof, ko se je lavantinska \xc5\xa1kofija 5. marca 1962 preimenovala v Mariborsko-lavantinsko \xc5\xa1kofijo, pa redni mariborski \xc5\xa1kof._NEWLINE_Pokopan je v stolnici svetega Janeza Krstnika v Mariboru._NEWLINE_Junija 2011 je Mestna ob\xc4\x8dina Maribor s preureditvijo sredi\xc5\xa1\xc4\x8da mesta ustanovila po njem poimenovano Ulico \xc5\xa1kofa Maksimilijana Dr\xc5\xbee\xc4\x8dnika, ki je postala tudi ulica z najve\xc4\x8d \xc4\x8drkami v imenu v Sloveniji.'